Tickety Toc

Ang Tickety Toc ay seryeng animasyong CGI na pambata at mula sa Estados Unidos, Britanya at Timog Korea.  Ito ay ginawa ng The Foundation, na bahagi ng Zodiak Media Group at FunnyFlux Entertainment.http://www.animationmagazine.net/tv/nick-u-s-finds-times-for-zodiaks-tickety-toc/ Binubuo ng 52 kabanata ang unang serye na may haba na 11 minuto, ngunit pinapalabas bilang 26 na bahagi na naglalaman ng dalawang kabanata sa ilang mga bansa.

Sa Estados Unidos, unang ipinalabas ang Tickety Toc sa preschool block (o sa oras na inilaan para sa mga batang nasa priskol) ng Nickelodeon na Nick Jr., subalit kalaunan ay inilipat at tuluyang ipinalabas sa Nick Jr. Channel tuwing mga karaniwang araw. May pahina ang serye sa websayt ng Paramount+, subalit wala pang naidadagdag na mga episodyo hanggang Disyembre 2025.

 Banghay 
Naganap ang palabas sa mundong nasa loob ng Tickety Toc Clock, na matatagpuan sa gitna ng isang pader ng mga orasan sa loob ng isang lumang tindahan ng orasan. Sa likod ng mukha ng orasan ay may isang pambihirang mundo kung saan hindi laging maayos ang takbo ng mga bagay. Ang mga pangunahing tauhan ng palabas, ang magkapatid na sina Tommy at Tallulah, ay nakikipagkarera laban sa oras upang mapanatiling tumitiktak at tumutunog ang Tickety Toc Clock. Ginagawa nila ang lahat nang may sigla, dedikasyon, at positibong pananaw, kahit na minsan ay nauuwi ito sa problema. Bawat oras, kailangang makabalik sina Tommy at Tallulah sa orasan para sa "Chime Time", ang sandaling tatama at tutunog ang orasan upang ipahayag ang oras; kung mabigo silang makabalik bago ito mangyari, hindi na muling tutunog ang orasan.

Kabilang sa mga tauhang naninirahan sa mundo ng orasan sina Pufferty, isang hibridong aso at tren; ang gepardong tagapag-ayos na si McCoggins; ang kunehong si Hopparoo; ang baka at tagapag-alaga ng kambal na si Madame Au Lait; ang paniking tindero na si Battersby; ang manok na si Chickadee; at ang kuhol na hardinero na si Lopsiloo. Sa buong mga episodyo, isang kuwagong nagngangalang si Tooteroo ang palaging sumusubok na magsagawa ng isang gawain, na kung minsan ay batay sa tema ng episodyo, subalit laging minamalas.

Paninda
Ang Zodiak Rights, ang Naglilisensyang ng mga Produkto para sa Konsyumer na dibisyon ng Zodiak Media Group ay naglunsad ng mga paninda; kabilang ang mga laruan, aklat, laro at damit sa internasyunal mula noong tagsibol 2013. Nakisosyo ang Vivid Imaginations at Just Play sa pangunahing laruan para sa Tickety Toc sa buong mundo. Kinatawan sa internasyunal na ahenteng naglilisenya ang Tickety Toc sa mga sumusunod na mga bansa:

Estados Unidos – Established Brands
Kanada – Studio Licensing
Pransya – Zodiak Kids, Paris
Australya – Fusion
Benelux – J & M Brands

Mga sanggunian

Kategorya:Mga palabas sa telebisyon mula sa Estados Unidos
Kategorya:Mga palabas sa telebisyon mula sa United Kingdom
Kategorya:Mga palabas sa telebisyon sa Timog Korea